**Základná škola s materskou školou Nové Sady 176, 951 24**

Nové Sady 26. 05. 2020

**Pokyny riaditeľky školy**

Mgr. Jana Gaťárová, riaditeľka Základnej školy s materskou školou Nové Sady 176 podľa Organizácie a podmienok výchovy a vzdelávania ZŠ do konca školského roku 2019/2020, v súlade s Opatrením Úradu verejného zdravotníctva SR pri ohrození verejného zdravia OLP/4083/2020 zo dňa 19.05.2020, OLP/4204/2020 zo dňa 22.05.2020, ako aj v súlade s Dodatkom k Prevádzkovému poriadku Základnej školy s materskou školou Nové Sady 176-ZŠ, rozhodnutím MŠVVaŠ SR č.2020/12033:1-A2110 zo dňa 22.05.2020 a Rozhodnutím zriaďovateľa zo dňa 20.05.2020 vydáva nasledujúce pokyny, upravujúce podmienky plynulej prevádzky Základnej školy s materskou školou Nové Sady 176, Elokované pracovisko ako súčasť Základnej školy s materskou školou Nové Sady 176, Nové Sady 377 na obdobie od 1.6.2020 do 10.07.2020.

1. **Všeobecné pokyny**
2. **Prevádzka a vnútorný režim materskej školy**
3. **Podmienky na zaistenie bezpečnosti a ochrany zdravia detí**
4. **Všeobecné pokyny**
	1. Zákonný zástupca je povinný akceptovať a dodržiavať pokyny vydané zriaďovateľom školy a riaditeľkou školy.
	2. Dochádzka do materskej školy je umožnená len tým deťom, ktorých rodiny nie sú v karanténe.
	3. Umiestnenie dieťaťa v materskej škole je dobrovoľné na základe prejavenia záujmu zákonného zástupcu dieťaťa o návštevu materskej školy.
	4. Riaditeľka školy v spolupráci so zástupkyňou riaditeľky školy pre materskú školu umiestni dieťa v materskej škole prednostne podľa poradia kritérií určených v rozhodnutí ministra ŠVVaŠ SR zo dňa 22.05.2020.
	5. Zákonný zástupca sa riadi opatreniami Úradu verejného zdravotníctva SR a pokynmi Regionálneho úradu verejného zdravotníctva so sídlom v Nitre. Celkový čas zdržiavania sa osôb sprevádzajúcich deti do materskej školy vo vonkajších a vnútorných priestoroch materskej školy nepresahuje 10 minút.
	6. Materská škola do konca školského roku 2019/2020 **neorganizuje** žiadne spoločné akcie, kdedochádza k združovaniu väčšieho množstva osôb ( besiedky, rozlúčky so školským rokom, školské výlety). V nevyhnutnom prípade realizuje len podujatia na úrovni skupiny a bez prítomnosti zákonných zástupcov a iných osôb, nepracujúcich v materskej škole.
5. **Prevádzka a vnútorný režim materskej školy**
	1. V súlade s Rozhodnutím zriaďovateľaprevádzka materskej školy začína 1.6.2020 a končí 10.7.2020od 7.00 hod. do 16.00 hod.
	2. Podmienkou prijatia dieťaťa do materskej školy je čestné prehlásenie o zdravotnom stave dieťaťa (tzv. vyhlásenie o bezinfekčnosti prostredia ), ktoré obsahuje informácie o tom, že dieťa neprejavuje príznaky akútneho prenosného ochorenia a v rodine dieťaťa nemá žiadny člen nariadenú karanténu. Do zariadenia je prijaté len zdravé dieťa.
	3. Zákonní zástupcovia dieťaťa sú povinní bezodkladne informovať materskú školu o každej náhlej zmene zdravotného stavu, ktorá nastala u dieťaťa, príp. u osôb žijúcich v spoločnej domácnosti.
	4. Zákonní zástupcovia v čase mimoriadnej epidemiologickej situácie do vnútorných priestorov materskej školy nevstupujú, pred budovou počkajú, kým osoba zodpovedná za preberanie dieťaťa zabezpečí jeho prijatie a skontrolovanie dokumentácie.
	5. Prijímanie detí je uskutočňované postupne, s dodržiavaním odstupu aj vo vonkajších priestoroch. Po ukončení prijímania jedného dieťaťa, začína prijímanie ďalšieho.
	6. Pri vstupe do materskej školyje voľne dostupná, na bezpečnom mieste umiestnená, dezinfekcia rúk pre osoby vstupujúce do materskej školy.
	7. Pred vstupom dieťaťa rodičia dezinfikujú ruky dieťaťu, príp. osoba preberajúca dieťa zabezpečuje aplikáciu dezinfekčného prípravku na ruky dieťaťa.
	8. Pred vstupom dieťaťa do vnútorných priestorov si preberajúca osoba overí u zákonného zástupcu, či sa u dieťaťa alebo u niektorého z členov domácnosti neobjavili príznaky akútneho prenosného ochorenia, po negatívnej odpovedi, dieťa môže vstúpiť do zariadenia.
	9. Dieťa do materskej školy vstupuje len s prekrytými hornými dýchacími cestami.
	10. Zákonný zástupca odovzdá pri prvom preberaní dieťaťa čestné vyhlásenie, náhradné oblečenie pre dieťa, pyžamo a náhradné rúška, ktoré sú uložené vo vyčlenenej a označenej skrinke každého dieťaťa.
	11. Po vstupe do materskej školy si dieťa odloží vrchný odev, prezuje sa, vykoná dôkladnú hygienu rúk pod tečúcou teplotou vodou s použitím tekutého mydla po dobu najmenej 20 sekúnd a osušenie do jednorazových papierových utierok.
	12. Pedagogický zamestnanec vykoná ranný filter – skontrolujte prítomnosť príznakov akútneho prenosného ochorenia, bezkontaktným teplomerom skontroluje telesnú teplotu dieťaťa, príznaky ako kašeľ, sťažené dýchanie, nádcha, výtok z nosa, výtok z očí, vyrážka a pod.
	13. V prípade, že dieťa prejavuje príznaky ochorenia, alebo mu bola nameraná zvýšená telesná teplota alebo horúčka (37,0°C a vyššia), dieťa nie je do materskej školy prijaté.
	14. V prípade, ak sa prejavia príznaky ochorenia počas pobytu v materskej škole, pedagogickí zamestnanci okamžite izolujú dieťa od ostatných detí v miestnosti určenej na dočasnú izoláciu detí, kontaktujú zákonného zástupcu a odovzdajú jej dieťa pred vstupom do zariadenia.
	15. Po zistení príznakov je rodič povinný nechať dieťa doma najmenej 48 hod. V prípade pretrvávajúcich ťažkostí (sekrécia, kašeľ) je rodič povinný telefonicky kontaktovať príslušného lekára praktickej starostlivosti pre deti a dorast, ktorý rozhodne o ďalšom postupe.
	16. Postup pri odovzdávaní detí z kolektívu je zabezpečovaný podobne ako preberanie, avšak pri odovzdávaní detí je umožnený vstup jednej sprevádzajúcej osoby s dieťaťom do šatní zariadenia.
	17. Pedagogický zamestnanec v závislosti od poveternostných podmienok organizuje prevažnú väčšinu aktivít s deťmi a pre deti v exteriéri podľa podmienok materskej školy.
	18. Deti sa vzdelávajú a hrajú v menších oddelených skupinách v súlade s rozhodnutím ministra.
	19. Popoludňajší odpočinok je zabezpečený pre každú skupinu samostatne v spálni, tak aby sa skupiny v spálni nemiešali.
	20. Posteľná bielizeň je denne vetraná a vymieňa sa v intervale 1x za 5 dní.
	21. Stravovanie prebieha v jedálni, skupiny sa striedajú, navzájom sa nemiešajú.
	22. Pri pobyte detí vonku používajú na hygienu rúk alkoholový dezinfekčný prípravok,
	23. Deti v triedach sa počas dňa nepremiestňujú do inej triedy, resp. skupiny.
	24. Deti počas pobytu v zariadení a vonkajšom areáli nepoužívajú prekrytie dýchacích ciest.
	25. Každé dieťa má označené všetky individuálne potreby osobnej hygieny.
	26. Umývanie zubov sa nerealizuje.
	27. Osušenie rúk je zabezpečené jednorazovými utierkami, uteráky sa nepoužívajú.
	28. Deti nemajú povolené nosiť si do zariadenia vlastné hračky a iné materiály alebo pomôcky z domáceho prostredia.
6. **Podmienky na zaistenie bezpečnosti a ochrany zdravia detí**
	1. Nikto s príznakmi infekcie dýchacích ciest, ktoré by mohli zodpovedať známym príznakom COVID-19nesmie vstúpiť do priestorov materskej školy.
	2. V prípade, že v priebehu dňa bude dieťa vykazovať niektorý z možných príznakov ochorenia COVID-19 (telesná teplota nad 37,0 °C alebo triaška, malátnosť, neprimeraná únava, začervenané, zapálené oči s výtokom, upchatý nos so sťaženým dýchaním, nádcha, suchý dusivý kašeľ, vlhký produktívny kašeľ, vracanie, náhla strata chuti a čuchu, riedka stolica, kožné vyrážky, iný príznak akútnej infekcie dýchacích ciest) zodpovedný zamestnanec umiestni dieťa do samostatnej miestnosti, zabezpečí dozor, kontaktuje zákonného zástupcu, ktorý ho bezodkladne vyzdvihne. O podozrení na nákazu COVID-19 škola informuje príslušný Regionálny úrad verejného zdravotníctva so sídlom v Nitre.
	3. **V prípade, že u dieťaťa je podozrenie alebo potvrdené ochorenie na COVID-19, zákonný zástupca bezodkladne o tejto situácii informuje príslušného vyučujúceho a riaditeľku školy na telefónnych číslach:037/7894115, 037/7894104. Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.**
	4. Dieťa s cieľom ochrany pred komunitným šírením ochorenia COVID-19 prichádza do školy a odchádza zo školy len s osobami, ktoré s dieťaťom žijú v spoločnej domácnosti. V prípade, ak bude takouto osobou súrodenec, musí byť starší ako 10 rokov.
	5. Zákonný zástupca pri odovzdaní dieťaťa do materskej školy denne podpisuje Prehlásenie zákonného zástupcu o zdravotnom stave dieťaťa.
	6. V materskej škole sa každodenne realizuje ranný zdravotný filter, ranné meranie teploty detí určeným zamestnancom bezdotykovým teplomerom pri vstupe do školy. Zákonný zástupca odovzdá dieťa výhradne pedagogickému zamestnancovi, ktorý dieťa prevezme až po zmeraní teploty a na základe záveru ranného zdravotného filtra. Zákonný zástupca je povinný akceptovať každodenný ranný zdravotný filter. V prípade podozrenia na ochorenie COVID-19 škola dieťa nepreberie.
	7. Sprevádzajúca osoba zodpovedá za dodržiavanie hygienicko-epidemiologických opatrení pri príchode dieťaťa do materskej školy a pri odchode z materskej školy (nosenie rúška, dodržiavanie odstupov 2 m, dezinfekcia rúk prostriedkom umiestneným pri vstupe do budovy školy).Dieťa pri príchode do materskej školy bude mať nasadené rúško a jedno náhradné so sebou v hygienickom obale. Sprevádzajúce osoby sa nezhromažďujú pred materskou školou a ani v jej areáli.
	8. Zákonný zástupca dieťaťa predloží pri prvom nástupe dieťaťa do materskej školy alebo po každom prerušení dochádzky dieťaťa do materskej školy v trvaní viac ako tri dni písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie ( tlačivo je sprístupnené na webovej stránke školy, prípadne u triedneho učiteľa).
	9. Sprevádzajúca osoba zabezpečí prostredníctvom zodpovedného zamestnanca materskej školy umiestnenie rezervného rúška svojho dieťaťa do jeho skrinky.
	10. Pri pobyte v interiéri a v exteriéri materskej školy deti nemusia nosiť rúška.
	11. Po príchode do školy si dieťa odchádza umyť ruky bežným spôsobom pod dohľadom zodpovedného zamestnanca materskej školy.
	12. Toaletysú vybavené antibakteriálnym mydlom v dávkovači a jednorazovými papierovými utierkami pre bezpečné osušenie rúk. Dieťa nepoužíva textilný uterák. Poháriky, zubné pasty a zubné kefky sú uskladnené a nepoužívajú sa.
	13. Príslušný vyučujúci organizuje presuny, pohyb skupín detí po spoločných priestoroch materskej školy, toaletách, umyvárni tak, aby boli minimalizované kontakty medzi skupinami a jednotlivcami, vrátane zamestnancov školy. V exteriéri príslušný vyučujúci zabezpečí, aby sa skupiny nemiešali a aby každá mala svoj vyhradený priestor.
	14. Pedagogický zamestnanec a deti vykonávajú pravidelné a časté umývanie rúk vždy pred konzumovaním stravy, po príchode z vonkajšieho prostredia, po každom použití toalety, po vyčistení nosa, zakašľaní, kýchnutí, pred nasadením rúška na tvár, po jeho úprave, príp. zložení, po manipulácii s odpadom, pred začiatkom novej aktivity a po nej a kedykoľvek pri pocite znečistenia rúk. Pedagogický zamestnanec si aplikuje i dezinfekciu na ruky.
	15. Pedagogickí zamestnanci a ani deti si nepodávajú ruky, nedotýkajú sa neumytými rukami očí, nosa a úst. Pedagogický zamestnanec sa pokúsi zabezpečiť, aby sa deti vyhýbali vzájomnému telesnému kontaktu.

 ................................

 Mgr. Jana Gaťárová

 riaditeľka školy

**Beriem na vedomie uvedené pokyny riaditeľky školy a zároveň sa zaväzujem, že ich budem držiavať a s pokynmi oboznámim každú osobu uvedenú v splnomocnení.**

Meno, priezvisko .................................................................

Dátum .........................

Podpis ............................